Τούρτα κολοκύθα υπερπαραγωγή για το Halloween
Δεν λέμε ότι αυτή η τούρτα Halloween είναι εύκολη, όμως, αν μη τι άλλο, είναι άκρως εντυπωσιακή. Και το μόνο σίγουρο είναι ότι θα ενθουσιάσει μικρούς και μεγάλους στα πάρτι!
400 γρ. βούτυρο αγελάδος + λίγο για τη φόρμα , 400 γρ. λευκή κουβερτούρα, σπασμένη σε κομματάκια , 360 ml καυτό νερό , 400 γρ. σκούρα καστανή ζάχαρη (αυτή που μοιάζει με άμμο) , 3 κουτ. γλυκού εσάνς βανίλιας , 3 κουτ. σούπας μέλι , 4 αυγά , 300 γρ. αλεύρι για όλες τις χρήσεις , 300 γρ. αλεύρι που φουσκώνει μόνο του, 100 γρ. ζάχαρη λευκή, κρυσταλλική , 100 ml νερό , 2 κουτ. σούπας εσάνς βανίλιας , 80 γρ. φρέσκο γάλα, πλήρες, 400 γρ. ζάχαρη άχνη , 500 γρ. βούτυρο αγελάδος, σε θερμοκρασία δωματίου  , 20-30 γρ. εσάνς μπανάνας (ή πορτοκαλιού, καφέ ή άλλη), 400 γρ. κρέμα γάλακτος με 35% λιπαρά , 800 γρ. σταγόνες κουβερτούρας με καραμέλα (τις βρίσκουμε στο κατάστημα Cakes by Samantha και σε ζαχαροπλαστεία και παντοπωλεία) ή σταγόνες απλής κουβερτούρας, σπάτουλα αλείμματος , απλό κοφτερό μαχαιράκι , βάση τούρτας μιας χρήσης , πλάστης , κουπάτ λουλούδι σε 3 μεγέθη: μεσαίο, μικρό και πολύ μικρό , κουπάτ καρδιά , καλαμάκι πλαστικό ή για σουβλάκι , πινελάκι, ειδική λεπτή λαβίδα (ή τσιμπιδάκι για τα φρύδια) ,  βρώσιμες μικρές πέρλες (κας κας) σε διάφορα χρώματα , βρώσιμη κόλλα ζαχαροπλαστικής (ή ζαχαρόνερο) , 1.500 γρ. ζαχαρόπαστα πορτοκαλί , 30 γρ. ζαχαρόπαστα λιλά , 40 γρ. ζαχαρόπαστα ροζ , 30 γρ. ζαχαρόπαστα λαχανί , 40 γρ. ζαχαρόπαστα πράσινη , 30 γρ. ζαχαρόπαστα στο χρώμα του δέρματος , 40 γρ. ζαχαρόπαστα καφέ ή κοκκινωπή ή κίτρινη (για τα μαλλιά) , 25 γρ. ζαχαρόπαστα μαύρη , 100 γρ. ζαχαρόπαστα σκούρα μοβ, για να καλύψουμε τη βάση της τούρτας (προαιρετικά)
Βουτυρώνουμε ένα στρογγυλό ταψάκι 20 εκ., με τοιχώματα ύψους τουλάχιστον 10 εκ., και το ντύνουμε εσωτερικά με χαρτί ψησίματος.Αν δεν βρούμε τόσο ψηλό ταψάκι, ντύνουμε και τα τοιχώματά του με χαρτί ψησίματος, το οποίο κόβουμε μερικά εκατοστά πάνω από το χείλος του ταψιού.Σε κατσαρόλα ζεσταίνουμε το βούτυρο, την κουβερτούρα, το νερό, τη ζάχαρη, τη βανίλια και το μέλι σε χαμηλή φωτιά, ανακατεύοντας μέχρι να λιώσουν και να γίνουν λείο μείγμα. Αποσύρουμε και το αφήνουμε για 20 λεπτά.Προσθέτουμε τα αυγά, ένα ένα, χτυπώντας καλά.Τέλος, κοσκινίζουμε τα δύο άλευρα μέσα στο μείγμα, ανακατεύοντας.Προθερμαίνουμε τον φούρνο  στους 160°C.Αδειάζουμε το μείγμα στο ταψάκι και ψήνουμε για 1  ώρα και 45 λεπτά (βυθίζουμε τη λάμα ενός μαχαιριού στο κέντρο –  θα πρέπει να βγει καθαρή και στεγνή).Βγάζουμε το κέικ από τον φούρνο και το αφήνουμε να κρυώσει μέσα στο ταψάκι.Έπειτα, το βάζουμε για 2-3 ώρες στο ψυγείο, για να σφίξει.Το βγάζουμε και με ένα μαχαίρι του ψωμιού το κόβουμε οριζόντια σε 4 ισόπαχους δίσκους.Βράζουμε σε κατσαρολάκι την κρυσταλλική ζάχαρη με το νερό για 2-3 λεπτά.Αφήνουμε το σιρόπι να κρυώσει εντελώς και το ρίχνουμε στον κάδο του μίξερ, μαζί με την εσάνς βανίλιας και το γάλα.Ρίχνουμε την άχνη και χτυπάμε με το φτερό, στη μεσαία ταχύτητα, για 5 λεπτά.Προσθέτουμε το βούτυρο και χτυπάμε για 10 λεπτά, για να αφρατέψει και να πάρει όγκο η κρέμα μας.Τέλος, προσθέτουμε το άρωμα της επιλογής μας (μπανάνα, πορτοκάλι, καφέ ή άλλο) και ανακατεύουμε.Βάζουμε στο ψυγείο για 2-3 ώρες, για να σφίξει.Βάζουμε τις σταγόνες σοκολάτας-καραμέλας σε μεγάλο μπολ.Ζεσταίνουμε την κρέμα γάλακτος σε μέτρια φωτιά και, λίγο πριν πάρει βράση, την αδειάζουμε στη σοκολάτα. Ανακατεύουμε καλά, μέχρι να γίνει λείο μείγμα.Το αφήνουμε να κρυώσει εντελώς και να γίνει σαν πυκνόρρευστη καραμέλα.
Αλεύρι (ζύμες),Ζάχαρη,Τούρτες,Halloween